OpenLLM-France/wikimedia huggingface dataset:
# Bosó E(38)

El bosó E(38) o bosó E$_{38}$ és una partícula amb una massa d'aproximadament 38 MeV/c² l'existència de la qual va ser anunciada per ser verificada l'agost del 2012 a l'accelerador de Dubna. El descobriment té una significació de sigma 5.
Aquesta nova partícula no és i no s'ha de confondre amb el bosó de Higgs trobat al CERN, que és una partícula amb una massa en un rang entre els 125 i 127 GeV/c²).
Amb una massa d'uns 38 MeV/c² el bosó E(38) és la partícula nuclear més lleugera coneguda. És uns 3,5 cops més lleuger que el pió neutral, que, fins aquesta, era la partícula nuclear més lleugera, i uns 25 cops més lleugera que un protó.
El bosó E(38) va ser esmentat per primera vegada el febrer del 2011. Es va fer públic un senyal molt clar de la seva existència el febrer del 2012.
Tanmateix, avui en dia, la seva existència és encara sota debat.

## Teoria

El descobriment del E$_{38}$ ha estat considerat com a no predit pel model estàndard. Un suggeriment que s'ha fet és que el bosó és el bosó de Higgs de la interacció forta. S'estan desenvolupant altres models que incorporen el bosó E$_{38}$.

## Crítiques

El descobriment ha rebut algunes crítiques, en particular s'ha qüestionat per què els resultats de l'article científic donava un nombre de decimals que podia considerar-se excessiu. En altres acceleradors de partícules, s'ha arribat a resultats semblants al de Dubna. S'ha proposat una estructura composta de la partícula, però en aquests moments no sembla una explicació satisfactòria.

## Referències

* 1 2 3 http://www.science20.com/crawler_superland/e38_boson_understanding_dubna_measurements-93601 Arxivat 2013-06-03 a Wayback Machine.
* ↑ "First indications of the existence of a 38 MeV light scalar boson", E. van Beveren and G. Rupp (2011)
* ↑ "Material evidence of a 38 MeV boson", E. van Beveren and G. Rupp (2012)
* ↑ "Reply to Comment on Material evidence of a 38 MeV boson", E. van Beveren and G. Rupp (2012)
* ↑ http://cft.fis.uc.pt/eef/stronghiggs.htm
* ↑ http://www.science20.com/quantum_diaries_survivor/my_take_wouldbe_particle_38_mev-93256

## Enllaços externs

* An Unexpected New Light Boson Arxivat 2013-06-04 a Wayback Machine. (anglès).
* Investigador de Coimbra descobre partícula subatómica mais leve de sempre Arxivat 2013-04-14 a Wayback Machine. (portuguès).
# Serra del Castell (el Meüll)

La Serra del Castell és un serrat del municipi de Castell de Mur, al Pallars Jussà, dins del terme antic de Mur. Pertany a l'entorn del poble del Meüll.
Està situat a la part nord-occidental del terme municipal, al nord del Meüll i a llevant de Casa Sallamana i del Planell de Sallamana. És a ponent del Serrat de les Bancalades i del Serrat de Purredó.
# Jorès Ivànovitx Alfiórov

Jorès Ivànovitx Alfiórov (rus: Жоре́с Ива́нович Алфёров) (Vítsiebsk, 15 de març de 1930 - Sant Petersburg, 1 de març de 2019) fou un físic rus guardonat amb el Premi Nobel de Física de l'any 2000.

## Biografia

Va néixer el 15 de març de 1930 a la ciutat de Vítsiebsk, avui dia situada a Belarús que en aquells moments formava part de la Unió de Repúbliques Socialistes Soviètiques. Va estudiar electrònica a l'Institut electrotècnic de Leningrad, on es llicencià el 1952. Des de 1953 treballà a l'Institut fisicotècnic de Ioffe, inscrit a l'Acadèmia Soviètica de les Ciències, posteriorment anomenada Acadèmia russa de les Ciències. En aquest institut aconseguí el doctorat en física i matemàtiques l'any 1970.
El 1972 fou escollit membre de l'Acadèmia russa de les Ciències, del qual n'és vicepresident des de 1979. Des de 1995 fou membre de la Duma en representació del Partit Comunista de la Federació Russa.

## Recerca científica

Des de 1962 va estar treballant en l'àrea de heteroestructures de semiconductors. Les seves contribucions a la física i a la tecnologia de semiconductors han produït avanços en els camps dels làsers, cèl·lules fotovoltaiques, Díode LED i processos epitaxials de fabricació de microcomponents.
L'any 2000 fou guardonat, juntament amb Herbert Kroemer, amb la meitat del Premi Nobel de Física pel desenvolupament d'heteroestructures per a semiconductors d'alta velocitat i optoelectrònica. L'altra meitat del premi fou atorgada a l'enginyer nord-americà Jack Kilby per la invenció del circuit integrat.

## Enllaços externs

* «Jorès Ivànovitx Alfiórov» (en anglès). The Nobel Prize. The Nobel Foundation.
# Comissió d'Investigació d'Accidents i Incidents Marítims

La Comissió Permanent d'Investigació d'Accidents i Incidents Marítims (CIAIM) és una agència del Ministeri de Foment d'Espanya que investiga accidents i incidents marítims. Té la seu a Madrid.

## Vegeu també

* Comissió d'Investigació d'Accidents i Incidents d'Aviació Civil
* Comissió d'Investigació d'Accidents Ferroviaris
* Marine Accident Investigation Branch (Regne Unit)
* Bureau d'Enquêtes sur les Événements de Mer (França)
* Junta Nacional de Seguretat del Transport (Estats Units)

## Referències

* ↑ "Contáctenos Arxivat 2013-05-24 a Wayback Machine.."

## Enllaços externs

* Comissió d'Investigació d'Accidents i Incidents Marítims - Lloc web oficial
# Pterigopodi

Un pterigopodi és una estructura anatòmica dels mascles d'algunes menes de peixos, que es fa servir per a la copulació.
En alguns placoderms fòssils, com Ptyctodontida, els pterigopodis eren estructures úniques situades per darrere de les aletes pèlviques.
En els condrictis (taurons, quimeres) les aletes ventrals dels mascles estan transformades parcialment en pterigopodis, que serveixen per canalitzar l'esperma a la cloaca de la femella. Usualment tenen un sifó que s'omple d'aigua abans de la còpula, i quan un dels pterigopodis s'introdueix a la cloaca, s'obre com un paraigües per a falcar-se i el sifó es contrau expulsant aigua i esperma.
# Parc Nacional d'Arusha

* Per a altres significats, vegeu «Arusha (desambiguació)».
El Parc Nacional d'Arusha cobreix la muntanya Meru, un volcà prominent amb una alçada de 4566 m, a la regió d'Arusha del nord-est de Tanzània. El parc és petit però variat amb paisatges espectaculars en tres àrees diferents. A l'oest, el cràter del Meru canalitza el riu Jekukumia; el cim de la muntanya Meru es troba en el seu llanda. Al sud-est del cràter del Ngurdoto són pastures. El llac Momella és poc profund i alcalí, al nord-est té diferents colors d'algues i són coneguts pels seves camallargues.
# Puf

Un puf és un escambell baix i tou que generalment no té respatller. És un terme d'origen francès (pouf) que indica sovint un accessori d'una butaca o d'un canapè, i que s'utilitza per col·locar els peus o les cames i poder-los estirar a la mateixa alçada del seient. Pot ser un dels elements d'una "duchesse" trencada. Es troba generalment a la sala d'estar o al saló. El puf pot utilitzar-se igualment com escambell.
Pot tenir forma clàssica de tamburet, forma rectangular encoixinada o d'acord amb els desenvolupaments més recents forma de matalàs que també pot ser utilitzat com un llit.

## Pufs de sac

Avui dia el terme designa igualment escambells constituïts d'un sac omplert de petites boles de poliestirè expandit, concebut per poder fer joc amb el seient. Per la posició molt baixa i inclinada que imposen, aquestes pufs són sobretot utilitzats per la lectura dins la llar, com les gandules transatlàntiques a l'exterior.
El puf és un seient compost d'un farciment de material tou cobert per una tela rígida que pot ser de diferents materials: cuir, tela, plàstic, etc.. L'interior està farcit de trossos de poliestirè, que ho fa adaptable a diferents espais i usos. Per la seva estructura sembla un gran coixí sense potes, reposant tota la seva base sobre el sòl.
El puf és un moble versàtil que pot usar-se per asseure's, recolzar-se, tombar-se o reposar-hi els peus. A la llar és un moble molt útil doncs pot recollir-se en qualsevol racó o en espais de petites dimensions. La seva lleugeresa permet a més traslladar-ho en el moment d'usar-lo.
Els pufs són ideals per a pisos d'estudiants, cambres infantils, apartaments petits i espais exteriors com jardins o terrasses. Solen ser rodons però també n'hi ha ovalats, quadrats, en forma de butaca, etc. Es presenten en gran multitud de dissenys i colors, des dels llisos fins als molt cridaners, sent habituals els pufs estampats i fins i tot personalitzats.

## Galeria

* Replica d'un puf rodó antic d'estil Louis XV.
* Replica d'un puf a gat d'època d'estil Louis XV.
* Replica d'un puf en X "coll de cigne" d'estil Imperi.

## Vegeu també

* Seient inclinable
* Faldistori
* Sgabello

## Enllaços externs

* Un puf fet amb jeans
* Decoració: el puf
* Pufs per a cambres infantils
# West Glens Falls

West Glens Falls és una concentració de població designada pel cens dels Estats Units a l'estat de Nova York. Segons el cens del 2000 tenia 6.721 habitants.

## Demografia

Segons el cens del 2000, West Glens Falls tenia 6.721 habitants, 2.487 habitatges, i 1.845 famílies. La densitat de població era de 559,3 habitants per km².
Dels 2.487 habitatges en un 37,7% hi vivien nens de menys de 18 anys, en un 57,1% hi vivien parelles casades, en un 11,9% dones solteres, i en un 25,8% no eren unitats familiars. En el 19,5% dels habitatges hi vivien persones soles el 7,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,65 i el nombre mitjà de persones que vivien en cada família era de 3,03.
Per edats la població es repartia de la següent manera: un 27,1% tenia menys de 18 anys, un 6,7% entre 18 i 24, un 31,8% entre 25 i 44, un 21,7% de 45 a 60 i un 12,6% 65 anys o més.
L'edat mediana era de 36 anys. Per cada 100 dones de 18 o més anys hi havia 91 homes.
La renda mediana per habitatge era de 44.072 $ i la renda mediana per família de 45.205 $. Els homes tenien una renda mediana de 35.546 $ mentre que les dones 22.300 $. La renda per capita de la població era de 19.054 $. Entorn del 4% de les famílies i el 6,1% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- West Glens Falls». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 9 agost 2010].
* ↑ «Geographic Comparison Table- West Glens Falls». American Fact Finder. Oficina del Cens dels Estats Units, 12-01-2010.
# Paccià (militar)

Paccià (en llatí Paccianus) era un militar romà del segle i aC.
Era lleial al partit aristocràtic i Luci Corneli Sul·la el va enviar a Mauritània per ajudar a Ascalis, que era atacat pel cap democràtic Sertori, però Sertori el va derrotar, i Paccià va morir a la lluita, segons Plutarc.

## Referències

* ↑ 1.Paccianus a: William Smith (editor), A Dictionary of Greek and Roman Biography and Mythology. Vol. III. Boston: Little, Brown & Comp., 1867, p. 76
# Jordan Road-Canyon Creek

Jordan Road-Canyon Creek és una concentració de població designada pel cens dels Estats Units a l'estat de Washington. Segons el cens del 2000 tenia 2.326 habitants.

## Demografia

Segons el cens del 2000, Jordan Road-Canyon Creek tenia 2.326 habitants, 809 habitatges, i 597 famílies. La densitat de població era de 156,5 habitants per km².
Dels 809 habitatges en un 45,4% hi vivien nens de menys de 18 anys, en un 59,8% hi vivien parelles casades, en un 8% dones solteres, i en un 26,2% no eren unitats familiars. En el 18,5% dels habitatges hi vivien persones soles el 3,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,88 i el nombre mitjà de persones que vivien en cada família era de 3,28.
Per edats la població es repartia de la següent manera: un 32,8% tenia menys de 18 anys, un 6,9% entre 18 i 24, un 37,5% entre 25 i 44, un 17,5% de 45 a 60 i un 5,2% 65 anys o més.
L'edat mediana era de 31 anys. Per cada 100 dones de 18 o més anys hi havia 110,4 homes.
La renda mediana per habitatge era de 51.370 $ i la renda mediana per família de 51.037 $. Els homes tenien una renda mediana de 38.614 $ mentre que les dones 26.781 $. La renda per capita de la població era de 18.613 $. Aproximadament el 5,8% de les famílies i el 8,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Jordan Road-Canyon Creek». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 13 agost 2010].
* ↑ «Geographic Comparison Table- Jordan Road-Canyon Creek». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Coccymys

Coccymys és un gènere de rosegadors de la subfamília dels murins, format per tres espècies que viuen a Nova Guinea.

## Distribució i hàbitat

Només viuen a Nova Guinea, on el seu hàbitat són els boscos i praderies entre el 1.900 i 3.600 msnm.

## Descripció

Aquests rosegadors tenen una longitud conjunta del cap i del cos d'entre 10 i 12 centímetres, amb una cua lleugerament més llarga que la resta del cos, que fa entre 14 i 17 centímetres de llarg i un pes que varia entre 26 i 35 grams. El seu pelatge és dens i de color marró a la part superior i gris clar al ventre. El cap és rodó i la cua peluda.

## Ecologia

Són animals nocturns i arborícoles, que passen bona part de la nit a terra cercant aliment. S'alimenten de llavors, fruits i petits artròpodes.

## Taxonomia

Fou descrit per primer cop el 1990 per James Menzies.L'anàlisi de les distàncies immunològiques dels murins de Nova Guinea, per fet Watts i Baverstock, va indicar que el gènere Coccymys no mostrava afinitats clares amb cap altre gènere, encara que sembla un membre distintiu de la divisió Pogonomys.
S'han descrit les següents tres espècies:
* Coccymys kirrhos
* Coccymys ruemmleri
* Coccymys shawmayeri

## Estat de conservació

Segons la UICN, cap de les espècies d'aquest gènere està en perill. C. ruemmleri i C. shawmayeri estan catalogades com en risc mínim. C. kirrhos no es troba dins la llista de la UICN a causa de la seva relativament recent descripció.

## Referències

* 1 2 Nowak, Ronald M. Walker's mammals of the world (en anglès). 6ena edició. Baltimore: Johns Hopkins University Press, 1999, p. 2015. ISBN 9780801857898.
* ↑ Musser, Guy G.; Carleton, M.D.. «Superfamily Muroidea». A: Don E. Wilson i DeeAnn M. Reeder. Mammal Species of the World: A Taxonomic and Geographic Reference (en anglès). 2. 3a edició. Baltimore: Johns Hopkins University Press, p. 894-1531. ISBN 0-8018-8221-4.
* 1 2 3 Musser, Guy G.; Lunde, Darrin P. «Systematic Reviews of New Guinea Coccymys and “Melomys” Albidens (Muridae, Murinae) with Descriptions of New Taxa» (en anglès). Bulletin of the American Museum of Natural History, 09-12-2009, pàg. 1–139. DOI: 10.1206/635.1. ISSN: 0003-0090.
* ↑ Menzies, J. I. «A Systematic Revision of Melomys (Rodentia:Muridae) of New Guinea» (en anglès). Australian Journal of Zoology, 44, 4, 1996, pàg. 367–426. DOI: 10.1071/zo9960367. ISSN: 1446-5698.
* ↑ Watts, C. H. S.; Baverstock, P. R. «Evolution in New-Guinean Muridae (Rodentia) Assessed by Microcomplement Fixation of Albumin» (en anglès). Australian Journal of Zoology, 42, 3, 1994, pàg. 295–306. DOI: 10.1071/zo9940295. ISSN: 1446-5698.
* ↑ Musser, G., Dando, T. & Kennerley, R. (2017). Coccymys ruemmleri. Llista Vermella d'espècies amenaçades de la UICN, 2013. UICN, edició 2013.2. Consultat el 18-01-2018.
* ↑ Musser, G., Dando, T. & Kennerley, R. (2017). Coccymys shawmayeri. Llista Vermella d'espècies amenaçades de la UICN, 2013. UICN, edició 2013.2. Consultat el 18-01-2018.
# Parc Nacional d'Anshi

El Parc Nacional d'Anshi (en kanara: ಅಣಶಿ ರಾಷ್ಟ್ರೀಯ ಉದ್ಯಾನ) és un del centenar de parcs nacionals de l'Índia, que està situat al districte de North Kanara, a l'estat de Karnataka, a la frontera amb l'estat de Goa. El parc té 340 quilòmetres quadrats connecta amb el santuari de vida natural de Dandeli, i juntament amb altres sis àrees protegides en els estats de Goa i Maharashtra, forma una àrea forestal protegida de més de 2.200 quilòmetres quadrats. El parc és un hàbitat de la rara pantera negra, a més de tigres i elefants i una fauna molt diversa.

## Referències

* Wildlife Institute of India Protected Areas in Karnataka state Arxivat 2004-12-24 at Archive.is, (Juny de 2000). (anglès)
* Rajendran, S. Karnataka gets its fourth Project Tiger sanctuary Arxivat 2008-07-20 a Wayback Machine., (2007). (anglès)
# Duga Resa

Duga Resa és una ciutat al comtat de Karlovac a 62,6 km de Zagreb (Croàcia). La primera menció escrita data de l'any 1380, algunes troballes arqueològiques han aportat proves d'assentaments des de la prehistòria. De l'antiguitat i de l'època romana se'n han trobat restes al jaciment arqueològic de Sveti Petar Mrežnički, amb l'arribada dels croats la zona es va convertir en una part de l'estat croat medieval especialment en les guerres antiturques posteriors. Fou en aquella època quan es varen construir fortificacions de diferents mides per tal de garantir la defensa al voltant de Dugo Selo, per la defensa de la població.
El 2011, la població total era d'11.180 habitants, als següents assentaments:
* Belajska Vinica - 182
* Belavići - 305
* Bošt - 62
* Cerovački Galovići - 61
* Donje Mrzlo Polje Mrežničko - 504
* Donji Zvečaj - 166
* Duga Resa - 5 989
* Dvorjanci - 123
* Galović Selo - 74
* Gorica - 62
* Gornje Mrzlo Polje Mrežničko - 617
* Grganjica - 17
* Gršćaki - 77
* Kozalj Vrh - 91
* Lišnica - 181
* Mihalić Selo - 81
* Mrežničke Poljice - 114
* Mrežnički Brig - 266
* Mrežnički Novaki - 188
* Mrežnički Varoš - 895
* Mrežničko Dvorište - 65
* Novo Brdo Mrežničko - 119
* Pećurkovo Brdo - 101
* Petrakovo Brdo - 120
* Sveti Petar Mrežnički - 164
* Šeketino Brdo - 180
* Venac Mrežnički - 133
* Zvečaj- 198

## Referències

* ↑ «POVIJEST GRADA» (en bosnià). [Consulta: 3 octubre 2021].
* ↑ «Croatian Census 2011 First Results» (en anglès). [Consulta: 29 agost 2013].
# West Glamorgan

West Glamorgan (gal·lès Gorllwein Morgannwg) és un antic comtat de Gal·les. Fou creat l'1 d'abril de 1974 per la Local Government Act 1972 amb el comtat ciutadà de Swansea, les ciutats de Neath i Port Talbot, els districtes urbans de Glyncorrwg i Llwchwr, i els districtes rurals de Gower, Pontardawe i Neath llevat la parròquia de Rhigos.
El consell del comtat de West Glamorgan fou abolit l'1 d'abril de 1996, i ha estat dividit en dues autoritats unitàries de Abertawe i Castell-nedd Port Talbot. Lliw Valley fou partit entre les dues autoritats. Encara ha romàs com a comtat amb algunes funcions limitades.

## Situació del gal·lès a West Glamorgan

Segons dades del cens del 1992, hi havia 52.268 parlants de gal·lès (15% de la població). Només hi ha un cert percentatge de parlants als districtes de Trowbride (3,6%), al Sud, Gwaun-cae-Gurwen (79,1%), Llanwit Major (6,3%) a la costa Est, i Rhegos (19,3%) al Nord. Segons dades del 2001, hi havia 28,557 (13,9%) a Swansea i 23,711 (19%) a Neath-Port Talbot.
# Paccheri

Els paccheri (pronunciat [ˈpakkeri]) és un tipus de pasta que té la forma de macarrons gegants, generalment fets amb sèmola de blat dur, originària de la Campània. Generalment són llisos, però també hi ha una versió nervada els paccheri millerighe. Es poden farcir amb ricotta o altres ingredients, o no.

## Referències

* ↑ Hildebrand, Caz; Kenedy, Jacob., Salsa, Patrice. Géométrie de la pasta. París: Marabout, 2011, p. 176. ISBN 9782501072441. OCLC 762599005.
* ↑ Schwartz, Arthur. Naples at Table: Cooking in Campania (en anglès). Harper Collins, 1998-10-07. ISBN 978-0-06-018261-8.
# Serralada nord-americana

La Serralada nord-americana (en anglès: North American Cordillera) és la part situada a Amèrica del Nord de l'Serralada americana la qual és una cadena de muntanyes (cordillera) que s'estén amunt i avall de la part oest d'Amèrica. La serralada nord-americana cobreix una extensa zona de serralades de muntanyes, conques intermontanes i altiplans de l'oest d'Amèrica del Nord incloent gran part del territori de les Grans Planes (Great Plains). De vegades s'anomena la Western Cordillera, la Western Cordillera of North America, o la Pacific Cordillera.
Els seus límits precisos són variables segons els criteris geogràfics i del camp científic que els estudiï. És en el camp de la geografia física on més s'ha estudiat aquesta serralada.
Aquesta serralada s'estén des d'Alaska a la frontera sud de Mèxic. La serralada nor-americana inclou alguns dels pics més alts del continent americà. La direcció de les muntanyes generalment discorre de nord a sud a través de tres cinturons principals: les Pacific Coast Ranges a l'oest, el cinturó de Nevada al centre (incloent-hi la Sierra Nevada), i el cinturó Laramide a l'est (incloent-hi les muntanyes Rocoses).

## Referències

* ↑ R. Saager and F. Bianconi. (1971). The Mount Nansen gold-silver deposit, Yukon territory, Canada. Mineralium Deposita, 6(3): 209-224
* ↑ D. S. Cowan. (1985). Structural styles in Mesozoic and Cenozoic melanges in the Western Cordillera of North America. Geological Society of America Bulletin 96, no. 4: 451-462
* ↑ Ostopowich, Melanie. The Cordillera, pp. 6, 12, and 20 (DIANE Publishing 2005): "The Cordillera is one of the seven geographic regions in Canada".
* ↑ The Encyclopedia Americana: a library of universal knowledge, page 687 (Encyclopedia Americana Corp., 1918): "[N]ame from the Spanish....It is used particularly in physical geography, although in geology also it is sometimes applied...."
* ↑ Press, Frank and Siever, Raymond. Earth, pages 534-535 (Macmillan 1986).
* ↑ A. J. Eardley. (1967). Western Cordillera--Alaska to Mexico: ABSTRACT. AAPG Bulletin, Volume 51.
* ↑ T. O. Tobisch, S. R. Paterson, S. Longiaru, T. Bhattacharyya. (1987). Extent of the Nevadan orogeny, central Sierra Nevada, California. Geology, 15(2):132
* ↑ P. J. Coney and T. A. Harms. (1984). "Cordilleran metamorphic core complexes: Cenozoic extensional relics of Mesozoic compression Arxivat 2011-06-12 a Wayback Machine.". Geology, 12:550-554.
# Coltellina

La coltellina és una arma blanca, més grossa que un coltell, que era utilitzada en la lluita cos a cos o en la cuina per tallar i desossar la fruita. Tanmateix, també s'emprava un estri al camp amb el mateix nom, que consistia en una ganiveta col·locada a l'arat que servia per a tallar la terra verticalment i fer més fàcil la penetració de la rella.

## Referències

* ↑ Coltellina. GDLC.
* ↑ Petrocchi, Policarpo. Nòvo dizionàrio universale della lingua italiana (en italià). Volum 1. Fratèlli Trèves, 1921, p. 513.
# Principat de Bissau

Bissau (o Baswa) fou un estat (nizamat) tributari de Jaipur al Shekawati, Rajasthan, a uns 170 km al nord-oest de Jaipur (ciutat) i prop del límit amb el principat de Bikaner. El seu governant era un thakur que pagava un tribut de 9700 rúpies al darbar o cort de Jaipur. La capital era Bissau o Baswa, amb 7.726 habitants el 1901 (6546 el 1881); la ciutat vella estava emmurallada. Modernament el nom de Baswa ha predominat per la confusió que originava amb la capital de Guinea-Bissau.

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.